**108/2016.(IV.20.) Kgy. sz. határozat**

Szombathely Megyei Jogú Város Közgyűlése a Javaslat a TOP 6.3.3 „Városi környezetvédelmi infrastruktúra-fejlesztések” című pályázati felhívással kapcsolatos döntések meghozatalára vonatkozó előterjesztést megtárgyalta, és a következő döntéseket hozta:

1. A Közgyűlés az alábbi táblázatot magában foglaló, jelen előterjesztés mellékletét képező koncepcionális javaslatot jóváhagyja, egyúttal felkéri a Polgármestert, hogy a jóváhagyott projektre vonatkozó pályázatot a TOP 6.3.3 „Városi környezetvédelmi infrastruktúra-fejlesztések” című pályázati kiírásra nyújtsa be.

|  |  |  |  |  |
| --- | --- | --- | --- | --- |
|  | **Fejlesztési helyszín****megnevezése** | **Útszakasz kezdete** | **Útszakasz vége** | **Teljes hossz (m)** |
| 1 | Stromfeld ltp. | Bárdosi Németh J. utcától | Minerva ltp. gerincvezetékig | 286 |
| 2 | Joskar-Ola ltp. | Károlyi Antal u. végétől | Gyöngyös árapasztóig | 296 |
| 3 | Nárai út melletti | Középhegyi úttól | Pap árokig | 1451 |
| 4 | Kámon Herény II. ütem | Perint pataktól | Béke térig | 459 |
| 5 | Olad falu | Arany pataktól | Áchim A. utcáig | 1400 |
| 6 | Szatmár u | Csaba úttól | Mérleg utcáig | 1260 |
| 7 | Mérleg u | Pálya utcától | II/a j. árokig | 600 |
| 8 | Rumi út | Csiti tótól | 1. vasúti átjáróig | 1100 |
|  |  |  | Összesen: | 6852 |

1. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott csapadékcsatorna szakaszok fejlesztési javaslatainak esetleges módosítását jóváhagyja.
2. A Közgyűlés nyertes pályázat esetén felhatalmazza a polgármestert a támogatási Szerződés aláírására.
3. A Közgyűlés felhatalmazza a polgármestert, hogy az előterjesztés melléklete szerint jóváhagyott projektek előkészítésére és végrehajtására vonatkozó szerződéseket a 434/2015. (XII.10) Kgy. sz. határozat 4. pontjának megfelelő eljárásrendben az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft-vel kösse meg.

**Felelősök:** Dr. Puskás Tivadar polgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

Lakézi Gábor, a Városüzemeltetési Osztály vezetője)

**Határidő:** 1.pont: 2016. május 2.

 2.pont: támogató döntését követő Gazdasági és Városstratégiai Bizottság

3.pont: támogató által meghatározott időpont

 4. pont: támogatási szerződés megkötését követően